དོན་བདུན་མར་ཉེ་བར་བཀོད་པའི་བློ་སྦྱོང་གི་མན་ངག་ནི།གསེར་གླིང་བས་ངོ་བོ་ལ་གསུངས།དེས་དགེ་བཤེས་སྟོན་པ་ལ་ལྐོག་ཆོས་སུ་མཛད།དེས་སྐུ་མཆེད་གསུམ་ལ་ལྐོག་ཆོས་སུ་མཛད།སྐུ་མཆེད་གསུམ་གྱི་རིང་ལ་ལམ་རིམ་ཚོགས་ཆོས་སུ་མཛད་ཀྱང་།བློ་སྦྱོང་ལྐོག་ཆོས་ཉིད་དུ་མཛད་པར་མངོན་ལ།པོ་ཏོ་བས་ཀྱང་གླང་ཤར་གཉིས་ལ་སོགས་པ་ལ་ལྐོག་ཆོས་སུ་གནང་བ་ལས།གླང་ཐང་བས་དམིགས་པའི་ས་བཅད་བརྒྱད་དུ་མཛད་པ་ལ་བློ་སྦྱོང་ཚིགས་བརྒྱད་མར་གྲགས་ཤིང་།དེ་ཉིད་ཚོགས་ཆོས་སུ་མཛད་པར་ཡང་མངོན་ནོ།།